Stenaspidius

se Systematisk inndeling

Stenaspidius er en slekt av biller som hører til gruppen skarabider (Scarabaeoidea).

 Utseende 
Middelsstore (6-10 millimeter), hvelvede, glatte og blanke, svarte biller. Hodet er stort og bredt, med kraftige, litt sideveis utvidete kjever (mandibler). Denne slekten har ikke horn i pannen eller på pronotum, men gjerne noen spisse knøler i pannen. Pronotum er rundet og hvelvet, blankt, med svært uregelmessig, grov punktur. Dekkvingene er hvelvede og rundede, med dype lengdefurer (nedsenkede punktrader). Beina er kraftige gravebein, dekkvingene har markerte punktstriper.

 Levevis 
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

 Utbredelse 
Slekten er utbredt i Australia.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Bolboceratidae Laporte de Castelnau, 1840
 stammen Stenaspidiini Nikolajev, 2003
 Slekten Stenaspidius Westwood, 1848
 Stenaspidius albosetosus Howden, 1974
 Stenaspidius allsoppi Howden, 1975
 Stenaspidius brittoni Howden, 1974
 Stenaspidius enigmaticus Howden, 1992
 Stenaspidius houstoni Howden, 1993
 Stenaspidius lividus Howden, 1992
 Stenaspidius matthewsi Howden, 1974
 Stenaspidius nigricornis Westwood, 1848
 Stenaspidius ruficornis Boucomont, 1906
 Stenaspidius spatuliferus Howden, 1992

 Kilder 
 Howden, H.F. (1974) A revision of the Australian genus Stenaspidius Westwood (Coleoptera, Scarabaeidae, Geotrupinae). Records of the South Australian Museum 17: 11-21. 
 Bolboceratidae på Tree of Life Web Service

 Eksterne lenker 
 Bildegalleri



Kategori:Bolboceratidae
Kategori:Dyr formelt beskrevet i 1848
Kategori:Dyr formelt beskrevet av John Obadiah Westwood